**РЕПУБЛИКА СРБИЈА – АУТОНОМНА ПОКРАЈИНА ВОЈВОДИНА**

**ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ И**

**НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ**

**ИНФОРМАЦИЈА**

**О ОБУХВАТУ ДЕЦЕ ОБАВЕЗНИМ ПРИПРЕМНИМ ПРЕДШКОЛСКИМ ПРОГРАМОМ, СА ОСВРТОМ НА ИНКЛУЗИВНО ВАСПИТАЊЕ И ОБРАЗОВАЊЕ У ПРЕДШКОЛСКИМ УСТАНОВАМА У ШКОЛСКОЈ 2017/2018. ГОДИНИ У АУТОНОМНОЈ ПОКРАЈИНИ ВОЈВОДИНИ**

### НОВИ САД, децембар 2017. године

У В О Д

Законом о основама система образовања и васпитања („Службени гласник РС”, број 88/2017) уређене су основе система предшколског васпитања и образовања, док је **Законом о предшколском васпитању и образовању** („Службени гласник РС”, бр. 18/2010 и 101/2017) уређено предшколско васпитање и образовање – као део јединственог система образовања и васпитања. Под предшколским узрастом, у смислу Закона о предшколском васпитању и образовању, подразумева се узраст деце од шест месеци до поласка у основну школу.

Од 27. јуна 2012. године примењује се и Правилник о ближим условима за остваривање припремног предшколског програма („Службени гласник РС – Просветни гласник”, број 5/2012).

Предшколско васпитање и образовање остварује се на основу предшколског програма који доноси предшколска установа, у складу са основама програма предшколског васпитања и образовања, које доноси Национални просветни савет („Службени гласник РС – Просветни гласник”, број 14/2006).

У оквиру предшколског васпитања и образовања, **у години пред полазак у основну школу** уведен је **припремни предшколски програм,** **у трајању од четири сата** **дневно, најмање девет месеци** ‒ као део обавезног образовања и васпитања у деветогодишњем трајању. Почев од школске **2006/2007.** године, **родитељи** **су** **дужни** да **упишу дете ради похађања припремног предшколског** програма. У **предшколским установама чији је оснивач** Аутономна покрајина Војводина или јединица локалне самоуправе похађање тог програма **јесте бесплатно**.

Од 1. септембра 2010. године, примењује се Правилник о садржају образаца и начину вођења евиденције и издавању јавних исправа у предшколској установи („Службени гласник РС”, број 59/2010). Предшколска установа, односно основна школа која остварује припремни предшколски програм води евиденцију о деци, родитељима и запосленима: **матичну књигу уписане деце, евиденцију и педагошку документацију о васпитно-образовном раду и евиденцију о издатим јавним исправама**. На основу евиденције коју води, предшколска установа издаје јавне исправе о похађању припремног предшколског програма: **преводницу** о преласку детета из једне предшколске установе у другу предшколску установу, односно основну школу која остварује припремни предшколски програм и **уверење о похађању припремног предшколског програма**.

Од 30. октобра 2010. године, примењују се Правилник о ближим упутствима за утврђивање права на индивидуални образовни план, његову примену и вредновање („Службени гласник РС”, брoj 76/2010) и Правилник о додатној образовној, здравственој и социјалној подршци детету и ученику („Службени гласник РС”, број 18/10).

Деца са сметњама у развоју остварују право на предшколско васпитање и образовање и **индивидуални васпитно-образовни план** (ИОП) за дете. Право на ИОП има свако дете које има потребу за додатном подршком у васпитању и образовању. ИОП доноси стручни тим за инклузивно образовање предшколске установе, с циљем оптималног развоја детета, напредовања и осамостаљивања у вршњачком колективу.

**Стручни тим за инклузивно образовање** у предшколској установи чине васпитач, стручни сарадник, родитељ, односно старатељ, а у складу с потребама детета – и педагошки асистент, односно пратилац за личну помоћ детету, на предлог родитеља, односно старатеља.

**Интерресорна комисија** има три стална и два повремена члана. Стални чланови комисије јесу: представник система здравствене заштите (педијатар), представник образовно-васпитног система (школски психолог), представник система социјалне заштите (стручни радник на пословима социјалног рада). Повремени члан може да буде:

1. представник здравствене заштите (изабрани лекар или лекар специјалиста);
2. представник образовања (васпитач, наставник разредне наставе, одељенски старешина, предметни наставник или стручни сарадник запослен у образовној установи коју дете похађа);
3. представник социјалне заштите (стручни радник из установе социјалне заштите, водитељ случаја, представник установе социјалне заштите у коју је дете смештено).

Васпитнообразовни рад у предшколским установама остварује се на **српском језику**. За припадникенационалне мањине, васпитнообразовни рад остварује се на **језику** **националне мањине**, а може да се остварује и **двојезички** – на језику националне мањине и на српском језику.

Део програма предшколског васпитања и образовања или програм у целини, може да се остварује и на **страном језику**, али и двојезички и то на српском језику и страном језику као и на језику националне мањине и страном језику, а за лица која користе језик знакова – помоћу знакова тог језика.

Органи у предшколској установи јесу: **управни одбор, директор, васпитнообразовно веће (васпитачи и стручни сарадници), савет родитеља и стручни активи (васпитача и медицинских сестара-васпитача), актив за развојно планирање и други стручни активи и тимови.** Стручне послове којима се унапређује васпитнообразовни рад обављају стручни сарадници: педагог, психолог, педагог за ликовно, музичко и физичко васпитање и логопед.

**Број и просторни распоред дечјих вртића** – према врсти и структури – **утврђује јединица локалне самоуправе**, на основу критеријума које је утврдила Влада Републике Србије. Дечји вртић – поред републике, аутономне покрајине и јединице локалне самоуправе – може основати и друго правно или физичко лице.

Покрајински секретаријат за образовање, прописе, управу и националне мањине – националне заједнице утврђује услове за оснивање и почетак рада предшколске установе у сарадњи са органима локалне самоуправе.

Установа може да почне с радом и обављањем делатности васпитања и образовања када се утврди да испуњава услове за оснивање, почетак рада и обављање делатности, када добије решење о верификацији и изврши упис у регистар надлежног органа.

Услови за оснивање, почетак рада и обављање делатности јесу да **предшколска установа обезбеди: прописан простор, опрему и наставна средства, васпитаче и стручне сараднике, довољан број деце, и хигијенско-техничке услове у складу с прописаним стандардима**.

**Средства** за финансирање делатности предшколских установа **обезбеђују се из буџета Републике Србије** и **из буџета јединице локалне самоуправе**. Предшколска установа може да оствари и **сопствене приходе** – по основу **донација**, **спонзорстава**, **учешћем родитеља деце** у предшколском васпитању и образовању. **У буџету Републике Србије** **обезбеђују** се средства за остваривање **припремног предшколског програма** **у години пред полазак у школу** и за остваривање **предшколског програма за рад с децом са сметњама у развоју и за рад с децом на болничком лечењу.**

II

Циљ ове информације јесте да прикаже могућности обухвата деце обавезним **припремним предшколским програмом, за децу у години пред полазак у основну школу,** с посебним освртом на **васпитање и образовање на језицима националних мањина**, у предшколским установама и основним школама које у својој организацији реализују припремни предшколски програм, у Аутономној покрајини Војводини у школској 2017/2018. години. У овој информацији подаци су представљени по општинама, градовима и по језицима на којима се изводи васпитнообразовни рад у предшколским установама, чији је оснивач јединица локалне самоуправе, као и по васпитним групама у oрганизацији основних школа. Информација је сачињена на основу података прикупљених од предшколских установа и основних школа које реализују припремни предшколски програм у години пред полазак у основну школу.

У Аутономној покрајини Војводини постоје **44** **предшколске установе** у **37** **општина** и **седам (7) градова** (Нови Сад, Сомбор, Панчево, Зрењанин, Суботица, Сремска Митровица и Кикинда). **Број** предшколских установа у школској 2017/2018. години, у поређењу с прошлом школском годином, **није се мењао.**

Сваки град и свака општина ‒ изузимајући општине Стара Пазова, Нова Црња и Сремски Карловци ‒ имају по једну предшколску установу. У општини Стара Пазова постоје две предшколске установе – једна са седиштем у Старој Пазови и друга са седиштем у Новим Бановцима. Општина Нова Црња нема предшколску установу, већ припремни предшколски програм реализују основне школе, а у Сремским Карловцима предшколски програм реализује организациона јединица предшколске установе „Радосно детињство” Нови Сад.

Припремни предшколски програм за децу у години пред полазак у основну школу, поред **44 предшколске установе**, остварује и **51 основна школа,** у **пет (5) општина** (Бачка Паланка, Вршац, Жабаљ, Нова Црња и Пландиште) и **три (3) града** (Панчево, Зрењанин и Суботица). То је у односу на прошлу школску годину, једна школа мање (у месту Хајдучица – општина Пландиште), због нове мреже ПУ у општини Пландиште.

**1.** У школској 2017/2018. години, **припремним предшколским програмом у години пред полазак у основну школу**,у предшколским установама и основним школама у Аутономној покрајини Војводини обухваћено је **укупно** **16.908** **деце,** распоређене у **1.008 васпитних групa.** Од тог броја, припремним предшколским програмом у **предшколским установама** обухваћено је **15.575** или **92,12% деце,** распоређене у **911 васпитних група,** док је у организацији **основних школа** припремним предшколским програмом обухваћено **1.333** или **7,88%** деце распоређене у **97** васпитних група.

Укупан број деце, у поређењу с прошлом школском годином, **мањи** је за **243** или **1,42%** (табела бр. 1а).

Припремни предшколски програм за децу у години пред полазак у основну школу остварује се на **српском**, **мађарском**, **словачком**, **русинском,** **румунском** и **хрватском** језику. Припремни предшколски програм остварује се и **двојезички** у национално мешовитим срединама, као и на **страним** језицима, на **укупно осам (8) језика**.

Припремни предшколски програм за децу у години пред полазак у основну школу, **према језицима васпитнообразовног рада,** остварује се за укупно **16.908** деце у **1.008** васпитних група, на следећи начин:

* на **српском** језику – за **14.768** или **87,34%** деце у **821 васпитној групи**; у поређењу с прошлом годином, број деце у школској 2017/2018. години **смањен** је за **97** или **0,65%**;
* на **мађарском** језику – за **1.340** или **7,93%** деце у **125 васпитних група**, у поређењу с прошлом годином, број деце у школској 2017/2018. години **смањен** је за **140** или **9,46%**;
* на **словачком** језику – за **317** или **1,87%** деце у **20** васпитних група; број деце у школској 2017/2018. години **повећан** је за **26** или **8,93%**, упоређењу с прошлом годином;
* на **русинском** језику – за **30** или **0,18%** деце у **три (3) васпитне групе**; у поређењу с прошлом годином, број деце у школској 2017/2018. години **смањен** је за **десет (10)** или **25%**;
* на **румунском** језику – за **62** или **0,37%** деце у **девет (9)** **васпитних група**; у поређењу с прошлом годином, број деце у школској 2017/2018. години **смањен** је за **27** или **30,33%**;
* на **хрватском** језику – за **23** или **0,14%** деце у **три (3) васпитне групе**; број деце у школској 2017/2018. години **смањен** је **за шест (6)** или **20,69%** .

Припремни предшколски програм, за децу у години пред полазак у основну школу, остварује се и **двојезички** за **укупно 368 деце,** распоређене у **27** васпитних група и то:

* на **српском и мађарском** језику – за **148** или **0,88%** деце у **14 васпитних група**; у поређењу с прошлом годином, број деце у школској 2017/2018. години **повећан** је за **осам (8)** или **5,71**%;
* на **српском и словачком** језику – за **26** или **0,15%** деце у **две васпитне групе**; број деце у школској 2017/2018. години **смањен** је у поређењу с прошлом годином за **десет (10)** или **27,78**%;
* на **српском и русинском** језику – за **18** или **0,11%** деце у **једној васпитној групи**; број деце у школској 2017/2018. години **смањен** је у поређењу с прошлом годином за **два (2)** или **10**%;
* на **српском и румунском** језику за **46** или **0,27%** деце у **две (2) васпитне групе**; у поређењу с прошлом годином, број деце у школској 2017/2018. години **повећан** је за **четири (4)** или **9,52**%;
* на **српском и хрватском** језику прошле године није било деце; а 2017/18. године број деце је **12, у једној (1) васпитној групи**;
* на **српском и немачком** језику – за **14** или **0,08%** деце у **једној (1) васпитној групи**, број деце у школској 2017/2018. години **повећан** је у односу на прошлу годину за **четири (4)** или **40**%;
* на **српском и енглеском** језику – за **104** или **0,62%** деце у **шест (6) васпитних група**; у поређењу с прошлом годином, број деце у школској 2017/2018. години **повећан** је за **два (2)** или **1,96**%.

(табела бр.1 и графикон бр.1).

Графикон бр. 1 – Укупан број деце према **свим језицима** васпитнообразовног рада.

Табела бр. 1a – Укупан број деце према језицима и **разлика** у поређењу с прошлом годином

|  |  |  |  |  |  |  |
| --- | --- | --- | --- | --- | --- | --- |
| **ЈЕЗИК** васпитнообразовног рада | **2016/17. година** | | **2017/18. година** | | **Разлика у броју деце** (2017/18. у односу на 2016/17.) | |
|  | **ДЕЦЕ** (према језицима) | **%**  (према ј.) | **ДЕЦЕ** (према језицима) | **%** (према ј.) | **ДЕЦЕ (разлика)** | % (разлика) |
| српски | 14.865 | 86,67 | 14.768 | 87,34 | -97 | 0,65 |
| мађарски | 1.480 | 8,63 | 1.340 | 7,93 | -140 | 9,46 |
| словачки | 291 | 1,70 | 317 | 1,87 | +26 | 8,93 |
| русински | 40 | 0,23 | 30 | 0,18 | -10 | 25 |
| румунски | 89 | 0,51 | 62 | 0,37 | -27 | 30,33 |
| хрватски | 29 | 0,14 | 23 | 0,14 | -6 | 20,69 |
| **Двојезички:** |  |  |  |  |  | |
| српски и мађарски | 140 | 0,19 | 148 | 0,88 | +8 | 5,71 |
| српски и словачки | 36 | 0,09 | 26 | 0,15 | -10 | 27,78 |
| српски и русински | 20 | 0 | 18 | 0,11 | -2 | 10 |
| српски и румунски | 42 | 0,14 | 46 | 0,27 | +4 | 9,52 |
| српски и хрватски | 0 | 0 | 12 | 0,07 | +12 | 100 |
| српски и немачки | 10 | 0,01 | 14 | 0,08 | +4 | 40 |
| српски и енглески | 102 | 0,12 | 104 | 0,62 | +2 | 1,96 |
| **УКУПНО** | **17.151** | **100,00%** | **16.908** | **100,00%** | **- 243** | **- 1,42%** |

**2.** Припремни предшколски програм за децу у години пред полазак у основну школу остварује **укупно** **1.397 васпитача**. Од укупног броја васпитача, **1.232 или 92,98%** остварује припремни предшколски програм у **предшколским установама**, а њих **99** или **7,01%** **–** **у организацији основних школа**.

**Двојезички васпитнообразовни рад** (на српском језику и на једном од језика националне мањине или на српском језику и на страном језику) реализује укупно **40 васпитача**.

**3.** Од укупног броја деце у предшколском васпитању и образовању, инклузивним васпитањем и образовањем обухваћено је **639** или **3,78%** **деце**, у 37 предшколских установа у седам (7) градова и 29 општина, укључујући и 13 основних школа у четири (4) општине и три (3) града.

Oд укупног броја деце са сметњама у развоју, с говорним и језичким сметњама јесте **406** или **63,54% деце,** са сметњама у менталном развоју – **135** или **21,13%**,с телесним сметњама – **29** или **4,54%**, с поремећајима у понашању – **44** или **6,88%**, а са оштећењима вида – **16 деце** или **2,50%** и **девет (9)** или **1,41%** **деце** са оштећењима слуха (графикон бр. 2 и табела бр. 2).

У поређењу с прошлом школском годином, знатно је **мањи** број деце с **поремећајима у друштвеном понашању** (32 деце мање ове године). Oве године знатно је **више** деце с **говорним и језичким сметњама** (62).

Графикон бр. 2 – деца обухваћена инклузивним васпитањем и образовањем.

У поређењу с прошлом годином, укупан број деце са сметњама у развоју повећан је за **четрдесет девет (49).**

Васпитнообразовни рад с **децом са сметњама у развоју** организован је за **укупно** **639** деце. Рад се одвија на српском, мађарском, словачком, хрватском језику и **двојезички** – на српском и мађарском и српском и румунском језику.

* на српском језику – за **576** или **90,14**% **деце** од укупног броја деце са сметњама у развоју;
* на мађарском језику – за **51** или **7,98% деце** од укупног броја деце са сметњама у развоју;
* на словачком језику – за **седморо (7)** или **1,09% деце** од укупног броја деце са сметњама у развоју;
* на хрватском језику за – **два (2) детета** или **0,31%** од укупног броја деце са сметњама у развоју;
* двојезички – на српском и мађарском језику – за **једно (1) дете** или **0,16%** и
* двојезички – на српском и румунском језику – за **два (2) детета** или **0,31%** (табела бр. 3)

**4.** У АП Војводини постоје **44 приватне предшколске установе**, у следећим градовима: Нови Сад (укључујући и Петроварадин, Сремску Каменицу, Футог, Ветерник), Сремска Митровица, Суботица, Сомбор, Панчево и у општинама Бачка Паланка, Бачка Топола и Сремски Карловци.

Број предшколских установа у школској 2017/18. години, у поређењу са прошлом школском годином, повећао се за **две (2)** установе.

Према подацима добијеним од приватних предшколских установа, припремни предшколски програм за децу у години пред полазак у основну школу остварује се у **три** (**3) општине** (Бачка Паланка, Бачка Топола, Сремски Карловци) и **четири** (**4) града** (Сремска Митровица, Нови Сад, Сомбор и Суботица), на *српском*, *мађарском*, и двојезички – на *српском* и *мађарском* језику и на *српском* и *енглеском* језику, за укупно **692** детета у **54** васпитне групе и то:

* на **српском** језику – за **664** или **95,95%** деце у **50 васпитних група**;
* на **мађарском** језику – за **11** или **1,59%** деце у **2 васпитне групе**;
* на **српском и мађарском** језику – за **9** или **1,30%** деце у **једној васпитној групи**;
* на **српском и енглеском** језику – за **8** или **0,16%** деце у **једној васпитној групи**.

(Табела бр. 10)

Припремни предшколски програм за децу у години пред полазак у основну школу у приватним предшколским установама реализује укупно остварује **укупно** **74 васпитача**.

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**СРПСКОМ ЈЕЗИКУ**

Припремни предшколски програм за децу у години пред полазак у основну школу остварује се на **српском језику** **у све 44 предшколске установе** укључујући и **45 основних школа у** општинама (Бачка Паланка, Вршац, Жабаљ, Нова Црња и Пландиште) и **три (3) града** (Зрењанин, Панчево и Суботицу), за **14.768** или **87,34%** деце. Број васпитних група јесте **821**, а васпитнообразовни рад реализују **1.152** **васпитача**.

У поређењу с прошлом годином, број деце у овој години **смањен** је за **97** или **0,65%** (табела бр. 4).

ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА

МАЂАРСКОМ ЈЕЗИКУ

Припремни предшколски програм за децу у години пред полазак у основну школу на **мађарском** **језику** остварује се у **19** предшколских установа у **15** **општина** и **четири (4) града** (у општинама: Ада, Апатин, Бачка Топола, Бечеј, Кањижа, Ковачица, Кула, Мали Иђош, Нови Бечеј, Нови Кнежевац, Оџаци, Србобран, Сента, Темерин, Чока и градовима: Нови Сад, Кикинда, Сомбор и Суботица), укључујући и три основне школе у Новој Црњи, Зрењанину и Чантавиру (Суботица), за **1.340** или **7,93%** деце. Васпитних група има **125**, а васпитнообразовни рад реализује **161 васпитач**.

У поређењу с претходном годином, број деце која похађају програм на мађарском језику у овој години **смањен** је за **140 или 9,46%**.

Припремни предшколски програм за децу у години пред полазак у основну школу остварује се и **двојезички** – на **српском и мађарском** језику – у **девет** **(9)** предшколских установа у **шест (6)** општина и **четири (4)** града (у општинама: Апатин, Бачка Топола, Бечеј, Ковин, Чока и градовима: Кикинда, Панчево, Сомбор и Суботица), укључујући и једну основну школу у Зрењанину, за **148** или **0,88%** **деце**. Број васпитних група јесте **14**, а васпитнообразовни рад реализује **19 васпитача**.

У поређењу с претходном годином, број деце која програм похађају на српском и мађарском језику, у овој години **повећан** је за **осам (8) или за 5,71%** (табела бр. 5).

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**СЛОВАЧКОМ ЈЕЗИКУ**

Припремни предшколски програм за децу у години пред полазак у основну школу на **словачком** језику остварује се у **седам (7)** предшколских установа, у **шест (6)** општина(у општинама: Алибунар, Бач, Бачки Петровац, Беочин, Ковачица, Стара Пазова) и граду Новом Саду, укључујући и **три (3)** основне школе ‒ у Бачкој Паланци и месту Арадац (Зрењанин), за **317** дете или **1,87%**. Број васпитних група јесте **20**, а васпитнообразовни рад реализује **26** васпитача.

У поређењу с претходном годином, број деце која програм похађају на словачком језику у овој години **повећан** је за **26 или 8,93%**.

Припремни предшколски програм за децу у години пред полазак у основну школу остварује се и **двојезички** – на **српском и словачком** језику – у **једној** (**1)** основној школи у месту Пивнице општина Бачка Паланка, и у једној предшколској установи у Оџацима, за **26 или 0,15%**. Овај програм остварује се у **две (2)** васпитне групе, а васпитнообразовни рад реализују **два (2)** васпитача.

У поређењу с претходном годином, број деце која програм похађају на српском и словачком језику у овој години **смањен** је за **10** или 27,78% (табела бр. 6).

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**РУСИНСКОМ ЈЕЗИКУ**

Припремни предшколски програм за децу у години пред полазак у основну школу на **русинском** језику остварује се у **три (3)** предшколске установе (у општинама Брбас, Жабаљ и Кула), за **30 или 0,18% деце.** Васпитне групе има **три (3)**,а васпитнообразовни рад реализују **три (3)** васпитача.

Број деце која програм похађају русинском језику у овој години **мањи** је за **десет (10) или 25%**.

Припремни предшколски програм остварује се и **двојезички ‒** на **српском** и **русинском** језику ‒ у **једној (1)** предшколској установи, у општини Врбас, за **18 или 0,11% деце**. Васпитних група има **девет (9)**,а васпитнообразовни рад реализује **11** васпитача.

У поређењу с претходном годином, број деце која програм похађају на српском и русинском језику у овој години **смањен** је за **два (2) или 10%** (табела бр. 7).

**ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА**

**РУМУНСКОМ ЈЕЗИКУ**

Припремни предшколски програм за децу у години пред полазак у основну школу на **румунском** језику остварује се у **три (3)** предшколске установе у општинама Алибунар, Бела Црква и Житиште, укључујући и **четири (4)** основне школе у општини Вршац (у Куштиљу и Вршцу) и градовима Зрењанин (Ечка) и Панчево (Банатско Ново Село), за **62** или **0,37% деце**. Васпитних група има **девет (9)**,а васпитнообразовни рад реализује **11** васпитача.

У поређењу с претходном годином, број деце која програм похађају на румунском језику у овој години **мањи** је за **27 или 30,33%**.

Припремни предшколски програм за децу у години пред полазак у основну школу остварује се и **двојезички** – на **српском и румунском** језику – у **две (2)** предшколске установе у **две (2)** општине (у Вршцу и у Ковачици), за **46** или **0,37%** деце. Васпитне групе има **две (2)**,а васпитнообразовни рад реализују **два (2)** васпитача.

У поређењу с претходном годином, број деце која програм похађају на српском и словачком језику у овој години **повећан** је за **четири (4) или 9,52%** (табела бр. 8).

ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА

ХРВАТСКОМ ЈЕЗИКУ

Припремни предшколски програм за децу у години пред полазак у основну школу на **хрватском** **језику** остварује се у **једној** предшколској установи у Суботици, за **23** или **0,14%** деце, у **три (3)** васпитне групе, а васпитнообразовни рад реализују **четири (4)** васпитача.

У поређењу с претходном годином, број деце која програм похађају на хрватском језику у овој години **смањен** је за **шест (6) или 20,69%**.

Припремни предшколски програм остварује се и **двојезички ‒** на **српском** и **хрватском** језику ‒ у **једној (1)** основној школи у Ђурђину (Суботица), за **дванаесторо (12) деце** у **једној** (**1)** васпитној групи, а васпитнообразовни рад реализује **један** (**1)** васпитач. Прошле године у тој школи није било двојезичке организације васпитнообразовног рада (табела бр. 9).

ОСТВАРИВАЊЕ ПРИПРЕМНОГ ПРЕДШКОЛСКОГ ПРОГРАМА НА

МАТЕРЊЕМ И СТРАНОМ ЈЕЗИКУ

Припремни предшколски програм за децу у години пред полазак у основну школу остварује се и **двојезички** – на **матерњем и страном** језику – у **три (3)** предшколске установе и то у Сремској Митровици, Панчеву и Суботици.

Припремни предшколски програм за децу у години пред полазак у основну школу на **српском и енглеском** језику остварује се у **три (3)** предшколске установе у Сремској Митровици Панчеву и Суботици, за **104** или **0,62%** деце. Васпитних група има **шест (6)**, аваспитнообразовни рад реализује **12** васпитача.

Припремни предшколски програм за децу у години пред полазак у основну школу на **српском и немачком** језику остварује се у **једној** предшколској установи у Суботици, за **14** или **0,08%** деце. Овај програм остварује се у **једној** васпитној групи, а васпитнообразовни рад реализују **два (2)** васпитача (табела бр. 1).

На основу наведених података, може се констатовати следеће.

**1**. У Аутономној покрајини Војводини постоје **44** **предшколске установе** у **37** **општина** и **седам (7) градова** (Нови Сад, Сомбор, Панчево, Зрењанин, Суботица, Сремска Митровица и Кикинда). **Број** предшколских установа у школској 2017/2018. години, у поређењу с прошлом школском годином, **није се мењао.**

**2**. Припремни предшколски програм за децу у години пред полазак у основну школу, поред предшколских установа, остварује и **51 основна школа** у **пет (5) општина** (Бачка Паланка, Вршац, Жабаљ, Нова Црња и Пландиште) и **три (3) града** (Панчево, Зрењанин и Суботица).

**3.** У школској 2017/2018. години, **припремним предшколским програмом у години пред полазак у основну школу**,у предшколским установама и основним школама у Аутономној покрајини Војводини, обухваћено је **укупно** **16.908** **деце,** распоређене у **1.008 васпитних групa.** Од тог броја, припремним предшколским програмом у **предшколским установама** обухваћено је **15.575** или **92,12% деце,** распоређене у **911 васпитних група,** док је у организацији **основних школа** припремним предшколским програмом обухваћено **1.333** или **7,88%** деце распоређене у **97** васпитних група.

Укупан број деце, у поређењу с прошлом школском годином, **мањи** је за **243** или **1,42%** (табела бр. 1а).

**4**. Припремни предшколски програм за децу у години пред полазак у основну школу остварује се на **српском**, **мађарском**, **словачком**, **русинском,** **румунском** и **хрватском** језику. Такође, припремни предшколски програм остварује се и **двојезички** у национално мешовитим срединама, као и на **страним** језицима – на **укупно осам (8) језика**.

Припремни предшколски програм за децу у години пред полазак у основну школу, **према језицима васпитнообразовног рада,**  остварује се за укупно **16.908** деце у **1008** васпитних група, на следећи начин:

* на **српском** језику – за **14.768** или **87,34%** деце у **821 васпитној групи**; у поређењу с прошлом годином, број деце у школској 2017/2018. години **смањен** је за **97** или **0,65%**;
* на **мађарском** језику – за **1.340** или **7,93%** деце у **125 васпитних група**, у поређењу с прошлом годином, број деце у школској 2017/2018. години **смањен** је за **140** или **9,46%**;
* на **словачком** језику – за **317** или **1,87%** деце у **20** васпитних група; број деце у школској 2017/2018. години **повећан** је за **26** или **8,93%** – упоређењу с прошлом годином;
* на **русинском** језику – за **30** или **0,18%** деце у **три (3) васпитне групе**; у поређењу с прошлом годином, број деце у школској 2017/2018. години **смањен** је за **десет (10)** или **25%**;
* на **румунском** језику – за **62** или **0,37%** деце у **девет (9)** **васпитних група**; у поређењу с прошлом годином, број деце у школској 2017/2018. години **смањен** је за **27** или **30,33%**;
* на **хрватском** језику – за **23** или **0,14%** деце у **три (3) васпитне групе**; број деце у школској 2017/2018. години **смањен** је **за шест (6)** или **20,69%**.

Припремни предшколски програм, за децу у години пред полазак у основну школу, остварује се и **двојезички** за **укупно 368 деце,** распоређене у **27** васпитних група и то:

* на **српском и мађарском** језику – за **148** или **0,88%** деце у **14 васпитних група**; у поређењу с прошлом годином, број деце у школској 2017/2018. години **повећан** је за **осам (8)** или **5,71**%;
* на **српском и словачком** језику – за **26** или **0,15%** деце у **две васпитне групе**; број деце у школској 2017/2018. години **смањен** је у поређењу с прошлом годином за **десет (10)** или **27,78**%;
* на **српском и русинском** језику –за **18** или **0,11%** деце у **једној васпитној групи**; број деце у школској 2017/2018. години – у поређењу с прошлом годином – **смањен** је за **два (2)** или **10**%;
* на **српском и румунском** језику за **46** или **0,27%** деце у **две (2) васпитне групе**; у поређењу с прошлом годином, број деце у школској 2017/2018. години **повећан** је за **четири (4)** или **9,52**%;
* на **српском и хрватском** језику прошле године није било деце, а 2017/18. године број деце је **12, у** једној **(1) васпитној групи**;
* на **српском и немачком** језику – за **14** или **0,08%** деце у **једној (1) васпитној групи**, број деце у школској 2017/2018. години **повећан** је у односу на прошлу годину за **четири (4)** или **40**%;
* на **српском и енглеском** језику – за **104** или **0,62%** деце у **шест (6) васпитних група**; у поређењу с прошлом годином – број деце у школској 2017/2018. години **повећан** је за **два (2)** или **1,96**%.

(табела бр. 1 и графикон бр. 1).

**5**. Припремни предшколски програм за децу у години пред полазак у основну школу остварује **укупно** **1.397 васпитача**. Од укупног броја васпитача, њих **1.232 или 92,98%** остварује припремни предшколски програм у **предшколским установама**, а **99** или **7,01%** **–** **у организацији основних школа**.

**Двојезички васпитнообразовни рад** (на српском језику и на једном од језика националне мањине или на српском језику и на страном језику) реализује укупно **40 васпитача**.

**6.** Од укупног броја деце у предшколском васпитању и образовању, инклузивним васпитањем и образовањем обухваћено је **639** или **3,78%** **деце**.

Oд укупног броја деце са сметњама у развоју, с говорним и језичким сметњама јесте **406** или **63,54% деце,** са сметњама у менталном развоју – **135** или **21,13%**,с телесним сметњама – **29** или **4,54%**, с поремећајима у понашању – **44** или **6,88%**, а са оштећењима вида – **16 деце** или **2,50%** и **девет (9)** или **1,41%** **деце** са оштећењима слуха (графикон бр. 2 и табела бр. 2).

**7**. Припремни предшколски програм за децу у години пред полазак у основну школу остварује се на **српском језику** **у све 44 предшколске установе** укључујући и **45 основних школа** за **14.768** или **87,34%** деце. Број васпитних група јесте **821**, а васпитнообразовни рад реализује **1.152** **васпитача**.

Број деце у овој години – у поређењу с прошлом годином – **смањен** је за **97** или **0,65%** (табела бр. 4).

**8**. Припремни предшколски програм за децу у години пред полазак у основну школу на **мађарском** **језику** остварује се у **19** предшколских установа у **15** **општина** и **четири (4) града**,за **1.340** или **7,93%** деце. Васпитних група има **125**, а васпитнообразовни рад реализује **161 васпитач**.

У поређењу с претходном годином, број деце која програм похађају на мађарском језику у овој години **смањен** је за **140 или 9,46%**.

Припремни предшколски програм за децу у години пред полазак у основну школу остварује се и **двојезички** – на **српском и мађарском** језику – у **девет** **(9)** предшколских установа у **шест (6)** општина и **четири (4)** града, за **148** или **0,88%** **деце**. Број васпитних група јесте **14**, а васпитнообразовни рад реализује **19 васпитача**.

У поређењу с претходном годином, број деце која програм похађају на српском и мађарском језику у овој години, **повећан** је за **8 или 5,71%** деце (табела бр. 5).

**9**. Припремни предшколски програм за децу у години пред полазак у основну школу на **словачком** језику остварује се у **седам (7)** предшколских установа, у **шест (6)** општина, за **317** дете или **1,87%**. Број васпитних група јесте **20**, а васпитнообразовни рад реализује **26** васпитача.

У поређењу с претходном годином, број деце која програм похађају на словачком језику у овој години **повећан** је за **26 или 8,93%**.

Припремни предшколски програм за децу у години пред полазак у основну школу остварује се и **двојезички** – на **српском и словачком** језику – у једној (**1)** основној школи, за **26 или 0,15%**. Овај програм остварује се у две васпитне групе, а васпитнообразовни рад реализују дваваспитача.

У поређењу с претходном годином, број деце која програм похађају на српском и словачком језику у овој години **смањен** је за **10** или 27,78% (табела бр. 6).

**10**. Припремни предшколски програм за децу у години пред полазак у основну школу на **русинском** језику остварује се у **три (3)** предшколске установе, за **30 или 0,18% деце.** Васпитне групе има **три (3),** а васпитнообразовни рад реализује **три (3)** васпитача.

Број деце која програм похађају на русинском језику у овој години **мањи** је за **десет (10) или 25%**.

Припремни предшколски програм остварује се и **двојезички ‒** на **српском** и **русинском** језику ‒ у **једној (1)** предшколској установи, за **18 или 0,11% деце**. Васпитних група има **девет (9)**,а васпитнообразовни рад реализује **једанаест (11)** васпитача.

У поређењу с претходном годином, број деце која програм похађају на српском и русинском језику у овој години **смањен** је за **два (2) или 10%** (табела бр. 7).

**11**. Припремни предшколски програм за децу у години пред полазак у основну школу на **румунском** језику остварује се у **три (3)** предшколске установе у општинама Алибунар, Бела Црква и Житиште, укључујући и **четири (4)** основне школе, за **62** или **0,37% деце**. Васпитних група има **девет (9)**,а васпитнообразовни рад реализује **11** васпитача.

У поређењу с претходном годином, број деце која програм похађају на румунском језику у овој години **мањи** је за **27 или 30,33%**.

**12**. Припремни предшколски програм за децу у години пред полазак у основну школу остварује се и **двојезички** – на **српском и румунском** језику – у **две (2)** предшколске установе у **две (2)** општине, за **46** или **0,37%** деце. Васпитних група има **2,** а васпитнообразовни рад реализује **два (2)** васпитача.

У поређењу с претходном годином, број деце у овој години **повећан** је за **четири (4) или 9,52%** (табела бр. 8).

**13**. Припремни предшколски програм за децу у години пред полазак у основну школу на **хрватском** **језику** остварује се у **једној** предшколској установи, за **23** или **0,14%** деце, у једној васпитној групи. Васпитне групе има **три (3)**,а васпитнообразовни рад реализују **четири (4)** васпитача.

У поређењу с претходном годином, број деце која програм похађају на хрватском језику у овој години **смањен** је за **шест (6) или 20,69%**.

Припремни предшколски програм остварује се и **двојезички ‒** на српском и хрватском језику – за **дванаесторо (12) деце**, у **једној** **(1) васпитној групи**, с једним васпитачем, у основној школи у Ђурђину (Суботица). Прошле године у тој школи није било двојезичке организације васпитнообразовног рада (табела бр. 9).

**14**. Припремни предшколски програм за децу у години пред полазак у основну школу остварује се и **двојезички** – на **матерњем и страном** језику и то на:

* **српском и енглеском** језику у **три** предшколске установе, за **104** или **0,62%** деце. Васпитних група има **шест (6)**, аваспитнообразовни рад реализује **12** васпитача.
* **српском и немачком** језику у **једној** предшколској установи, за **14** или **0,08%** деце. Васпитнообразовни рад реализују **два** васпитача у **једној** васпитној групи. (табела бр.1).

**15**. У АП Војводини постоје **44 приватне предшколске установе**, припремни предшколски програм за децу у години пред полазак у основну школу остварује се на *српском,* *мађарском*, и двојезички – на *српском* и *мађарском* језику и на *српском* и *енглеском* језику, за укупно **692** детета у **54** васпитне групе и то:

* на **српском** језику – за **664** или **95,95%** деце у **50 васпитних група**;
* на **мађарском** језику – за **11** или **1,59%** деце у **2 васпитне групе**;
* на **српском и мађарском** језику – за **9** или **1,30%** деце у **једној васпитној групи**;
* на **српском и енглеском** језику – за **8** или **0,16%** деце у **једној васпитној групи**.

(Табела бр. 10)

Припремни предшколски програм за децу у години пред полазак у основну школу, у приватним предшколским установама, реализује **укупно** **74 васпитача**.

ПРЕДЛОГ

Покрајинска влада, на седници одржаној \_\_\_\_\_\_\_\_\_\_2018. године, размотрила је **ИНФОРМАЦИЈУ О ОБУХВАТУ ДЕЦЕ ОБАВЕЗНИМ ПРИПРЕМНИМ ПРЕДШКОЛСКИМ ПРОГРАМОМ, СА ОСВРТОМ НА ИНКЛУЗИВНО ВАСПИТАЊЕ И ОБРАЗОВАЊЕ У ПРЕДШКОЛСКИМ УСТАНОВАМА У ШКОЛСКОЈ 2017/2018. ГОДИНИ У АП ВОЈВОДИНИ** и донела је следеће:

##### З А К Љ У Ч К Е

1. Усваја се Информација о обухвату деце обавезним припремним предшколским програмом, са освртом на инклузивно васпитање и образовање у предшколским установама у школској 2017/18. години у АП Војводини.

2. Информацију о обухвату деце обавезним припремним предшколским програмом, са освртом на инклузивно васпитање и образовање у предшколским установама у школској 2017/18. години у АП Војводини, са ЗАКЉУЧЦИМА, доставити Одбору за образовање и науку и Одбору за националну равноправност Скупштине АП Војводине, ради разматрања, а закључке Покрајинском секретаријату за образовање, прописе, управу и националне мањине - националне заједнице.

**ПРИЛОЗИ**